4711 Original, Αρωματισμένο σαπούνι unisex 100 μλ | notino.gr
Αρωματισμένο σαπούνι unisex 100 μλ
Κωδικός: 4710155 | Το προϊόν δεν είναι σε απόθεμα αυτή τη στιγμή
Το αρωματισμένο σαπούνι 4711 Original συμπληρώνει τέλεια το άρωμα της ίδιας σειράς. Αφαιρεί όλες τις ακαθαρσίες από το δέρμα σας και το αφήνει υπέροχα απαλό και αρωματισμένο. Bulle moet vernuftig werk met Jaguares | Netwerk24
Deur Cobus Claassen 19 Mei 2018 07:30
Vind ’n manier om die Jaguares se ondergang te bewerkstellig, looi daarna die Brumbies op Loftus Versfeld en ’n plek in die uitspeelronde is die Bulle se voorland.
Het John Mitchell raakgevat met Manie Libbok op losskakel?Foto: Gallo Images
Die scenario is natuurlik moeiliker as wat dit klink, maar dit is met presies dié plan waarmee die Bulle vandeesweek op die vliegtuig geklim het vir Saterdagaand se kragmeting in die Superreeks met die Jaguares in Buenos Aires.
Die Bulle speel met genoeg selfvertroue om die Argentyne te klop, meen die afrigter, John Mitchell.
Sonder om nou uit die staanspoor na ’n doemprofeet te klink; daar is ’n paar redes waarom die Bulle nie as die gunstelinge in die Estadio José Amalfitani naderstaan nie.
Eerstens, Manie Libbok op losskakel.
’n Waagstuk of ’n slim skuif?
Die vlugvoetige Libbok is vol rugby, maar jy wonder of dit nie die minste ontwrigting sou wees om Handré Pollard op losskakel te los en JT Jackson op senter te kies nie.
Vir Libbok om in sy eerste wedstryd in die beginspan sy stempel af te druk, moet die Bulle voor in beheer wees.
Dit is te verstane dat heelparty ondersteuners bekommerd is oor hulle span, wat minus Lood de Jager en met Conraad van Vuuren in die nr. 3-trui opdaag.
De Jager was vuurwarm totdat ’n geskeurde borsspier verlede Saterdag op Loftus sy seisoen beëindig het en die Bulle gaan hom veral in die lynstane mis.
Die skrumles wat die Stormers se Steven Kitshoff na willekeur aan Van Vuuren uitgedeel het op Nuweland, is nog vars in die geheue.
Mario Ledesma. Foto: Getty Images
Van Vuuren kry teen ’n gedugte pak die kans om te wys dit was bloot sy afdag in Kaapstad.
Die Jaguares is juis vanjaar onder Mario Ledesma se leiding nader aan ’n tradisionele Argentynse skrum as wat in die verlede die geval was.
Ná die byna ondenkbare welslae wat Ledesma se span op toer in Australië en Nieu-Seeland behaal het, spel die Jaguares groot gevaar tuis.
Mitchell het egter die afgelope week geklink na ’n man wat ’n plan of twee in die mou voer.
Vir dit om uit te werk, gaan Libbok op sy kop moet wees en die Bulle voor die tuisspan se tier moet wees.
Jaguares: Emiliano Boffelli, Bautista Delguy, Matias Orlando, Jeronimo de le Fuente, Sebastian Cancelliere, Nicolas Sanchez, Gonzalo Bertranou, Javier Ortega Desio, Marcos Kremer, Tomas Lezana, Tomas Lavanini, Guido Petti, Nahuel Tetaz Chaparro, Agustin Creevy, Santiago Garcia Botta. PLAASVERVANGERS: Julian Montoya, Javier Diaz, Santiago Medrano, Matias Alemanno, Leonardo Senatore, Martin Landajo, Bautista Ezcurra, Juan Cruz Mallia.
Bulle: Warrick Gelant, Travis Ismaiel, Jesse Kriel, Handré Pollard (k), Johnny Kotze, Manie Libbok, Ivan van Zyl, Marco van Staden, Thembelani Bholi, Roelof Smit, RG Snyman, Jason Jenkins, Conraad van Vuuren, Adriaan Strauss, Trevor Nyakane. PLAASVERVANGERS: Jaco Visagie, Nqobisiwe Mxoli, Frans van Wyk, Hendré Stassen, Nic de Jager, André Warner, JT Jackson, Divan Rossouw.
Skeidsregter: Federico Anselmi (Arg).
Assistent-skeidsregters: Paul Williams (Aus), Pablo Deluca (Arg).
TV-skeidsregter: Santiago Borsani (Arg).
Meer oor: Manie Libbok | Handre Pollard | Argentinië | Bulle | Superrugby | Losskakel | Jaguares | Rugby
‘Ek doen wat Bulle van my verwag’